Arkeologia

Arkeologia ta e siensia di pasado humano, tantu antiguo komo mas resien, a base di restunan material. Arkeologia ta analisá restunan físiko ku sosiedatnan di pasado a laga pa desaroyá un komprendementu amplio di kulturanan humano antaño. 

Tal restunan, en espesial e ophetonan di utilidat (artefaktonan) fabriká pa hende, ta wòrdu enkontrá durante ekskavashonnan. E investigashon sientífiko ta konserni tanto e restunan komo e konteksto den kual na ta wòrdu enkontra. E restunan por inkluí monedanan bieu, hermentnan, edifisio i inskripshonnan. Arkeólogonan, esta personanan ku ta studia arkeologia, ta usa e restunan aki pa komprende kon hende tabata biba.

Normalmente e ta wòrdu konsiderá un disiplina akadémiko independiente, pero tambe por wòrdu klasifiká komo parti di antropologia, historia òf geografia.

 Tipo di arkeologia 
Investigashon arkeológiko ta tuma lugá ambos riba kampo komo den laboratorio, i arkeologia ta abarká numeroso supkampo. Mayoria Arkeólogo ta enfoká riba un region òf área temátiko pa desaroyá ekspertisio spesialisá. 

Entre e supkamponan ku ta ekspandé ta arkeologia eksperimental, ku ta rekonstruí teknologia i praktinan antiguo, manera produkshon di glas òf téknika tradishonal di brou serbes. Algun ramo ta enfoká riba kategoria spesífiko di restunan, inkluyendo restunan humano (bioarkeologia), restunan di bestia (zooarkeologia), material di mata antiguo (paleo-etnobotanika), i hèrmènt di piedra (análisis lítiko). Otronan ta spesialisá den teknologia ku ta wòrdu usá pa lokalisá, mapa òf analisá sitio. Arkeologia supakuatiko ta analisá evidensia di aktividat humano antaño hañá bou'i awa òf kant'i kosta.

Un komponente klave di e disiplina di Arkeologia ta Maneho di Rekurso  Kultural (Cultural Resource Managemant, CRM), e sektor responsabel pa garantisá ku trabou arkeológiko ta kumpli ku regulashon nashonal i regional pa loketa trata protekshon di herensia kultural.

 Legislashon 
 Tratado di Malta  
Prinsipionan prinsipal pa ku Tratado di Malta:
 Protekshon legal segun Tratado di Malta
 Prosedura di eksavashon
 Protekshon fisíko
 Planifikashon urbanisa
 Preservashon in-situ
 Sistema di finansiamentu
 Komparti i interkambia informashon
 Relashon publiko
+Presensia di prinsipionan den legislashon  Prinsipio12345678BoneiruBONAIBONAISint EustatiusSECARSECARSabaSABARCSABARC Sint MaartenSIMARCSIMARCArubaMANAMANAKòrsouNAAMNAAM

 Mira tambe 
 Antonius van Koolwijk

Category:Arkeologia